
Moji prijatelji i ja izašli smo u prirodu i udaljili se od mjesta boravka. Kada smo htjeli klanjati podne-namaz, nismo se mogli dogovoriti u vezi s pravcem kible: svako je tvrdio da je kibla u drugom pravcu. Kako u ovakvim prilikama postupiti? Može li se u ovom slučaju pravac kible odrediti bacanjem kocke ili izvlačenjem?


* 
* 
* 
* 
* 
* 
* 

 
Kako postupiti kada neznam odrediti pravac kible?

Musliman mora prije namaza odrediti pravac kible: prvo će pitati, a ako nema nikoga u blizini, tada će njen pravac odrediti pomoćnim sredstvima. Kada je riječ o vašem slučaju, svako je bio uvjeren u jedan pravac, i bili ste dužni klanjati ponaosob, ne u džematu. Nijednom od vas nije bilo validno klanjati okrećući se na stranu koja, po njegovom mišljenju, nije pravac kible. Ako se nakon završenog namaza uspostavi ili ne uspostavi pravi smjer, ***[namaz](https://pitajucene.com/search/Namaz/questions/ "Pretraži pitanja o namazu")*** svih je ispravan i niko ga neće ponoviti.


Kada je riječ o bacanju kocke (kur’un), tome se pribjegava samo u slučaju kada se radi o istovjetnim pravima ili situaciji u kojoj je ispravno postupiti na više načina. Kada je riječ o okretanju prema kibli, ispravno je okrenuti se samo u jednom pravcu, i princip bacanja kocke ne dolazi u obzir, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


